OpenLLM-France/wikimedia huggingface dataset:
# Jean Damascène Ntawukuriryayo

Jean-Damascène Ntawukuriryayo (Runyinya, 8 d'agost de 1961) és un polític ruandès que va servir com a president del Senat de Ruanda de 2011 a 2014. També va ser Ministre de Salut i també vicepresident de la Cambra de Diputats de Ruanda. Ntawukuriryayo va participar en les eleccions presidencials ruandeses de 2010, on va fracassar (obtenint el 5% dels vots) i Paul Kagame va ser reelegit amb més del 90% dels vots.
Ntawukuriryayo va obtenir un B.A. en farmàcia de la Universitat Nacional de Ruanda i un Ph.D. en tecnologia farmacèutica de la Universitat de Gant, Flandes. De 1997 a 1999 va ser vicerector d'administració i finances de la Universitat Nacional de Ruanda. Va ser nomenat ministre d'Estat encarregat d'Educació Superior i Investigació Científica el 1999.
En novembre de 2002 Ntawukuriryayo va ser nomenat ministre d'Infraestructures. Va ser Ministre d'Estat per a l'Educació Superior. El 28 de setembre de 2004, va ser nomenat Ministre de Salut. Durant el seu mandat en aquest càrrec, va ampliar el sistema de seguretat social per cobrir més del 80% de la població. El 2008 va ser elegit vicepresident de l'Assemblea nacional ruandesa.
Com a candidat presidencial al Partit Socialdemòcrata (PSD) en 2010, Ntawukuriryayo es va comprometre a desenvolupar el turisme, afegir valor als productes exportats a la República Democràtica del Congo, lluita contra l'erosió del sòl, millorar els rendiments del plataner i construir carreteres. La seva plataforma era molt semblant a la del titular Paul Kagame, i va fer que alguns diguessin que era un estrep per al president. En les eleccions, Kagame va obtenir el 93% dels vots i Ntawukuriryayo va quedar segon amb el 4,9%.
El 10 d'octubre de 2011 fou elegit president del Senat de Ruanda. Després d'acusacions d'abús de càrrecs i al·legant motius personals, Ntawukuriryayo va dimitir com a president del Senat el 17 de setembre de 2014.

## Referències

* 1 2 Fred Mwasa and Gaaki Kigambo. «Ntawukuriryayo celebrates Birth-Day as campaigns go underground». Rwanda News Agency, 08-08-2010. Arxivat de l'original el 2011-07-15. [Consulta: 13 agost 2010].
* 1 2 «Biography of Dr. Jean Damascène Ntawukuliryayo». Ministry of Health website. Arxivat de l'original el 2016-03-04. [Consulta: 27 agost 2018].
* 1 2 «Rwanda's presidential elections: Four candidates, but same old policies». France 24, 04-08-2010. [Consulta: 13 agost 2010].
* ↑ «Ntawukuriryayo promises to promote tourism». The New Times [Consulta: 27 desembre 2017].
* ↑ Charles Kwizera «Dr. Ntawukuriryayo Congratulates Kagame». The New Times, 11-08-2010 [Consulta: 13 agost 2010].
* ↑ Le Dr. Jean Damascène Ntawukuliryayo, nouveau président du sénat, IGIHE
* ↑ Edwin Musoni, "Makuza elected Senate president", The New Times, 15 October 2014.
# Adolphe Hug

Adolphe Hug (Zúric, 23 de setembre de 1923 - 24 de setembre de 2006) fou un futbolista suís de la dècada de 1940.

## Trajectòria

Pel que fa a clubs, jugà a Lausanne, Urania Genève Sport i FC Locarno. També fou internacional amb Suïssa, disputant el Mundial de 1950.

## Referències

* ↑ «Copa do Mundo da FIFA Brasil 1950». FIFA. Arxivat de l'original el 2012-04-18. [Consulta: 1r abril 2015].
* ↑ «Perfil a FIFA». FIFA. Arxivat de l'original el 2015-02-19. [Consulta: 1r abril 2015].
# Laza

Laza és un municipi de la Província d'Ourense a Galícia. Pertany a la Comarca de Verín.
Evolució demogràfica :
| 1900 | 1930 | 1950 | 1981 | 2004 |
| 4.405 | 4.262 | 4.573 | 3.034 | 1.800 |
| Fonts: INE i IGE (Els criteris de registre censal variaren i les dades de l'INE i de l'IGE poden no coincidir.) |||||

## Parròquies

* A Alberguería (Santa María)
* Camba (San Salvador)
* Carraxo (San Bieito)
* O Castro de Laza (San Pedro)
* Cerdedelo (Santa María)
* Laza (San Xoán)
* Matamá (Santa María)
* Retorta (Santa María)
* Toro (San Lourenzo)
* Trez (Santiago)
# Hans Erich Apostel

Hans Eric Apostel (Karlsruhe, 22 de gener de 1901 – Viena, 30 de novembre de 1972) fou un compositor i músic austríac.
El seu pare era director d'orquestra a Linz, ciutat on es traslladà la família el 190. El 1917 ingressà en el Conservatori de Viena, on estudià composició, essent deixeble de Schönberg i també va rebre algunes lliçons d'Alban Berg, influències que l'orientaren definitivament envers la música dodecafònica, perspectiva en la qual desenvolupà una producció que cal inscriure en el corrent de l'Escola de Viena.
La seva obra no és gaire amplia, però si molt meticulosa i minuciosa tècnicament, abastant diversos gèneres. D'ella se'n pot destacar:
* un Petit concert de cambra;
* les famoses Variacions orquestrals envers un tema de Haydn, la seva millor composició experimental;
* un Concert per a piano i orquestra;
* diversos quartets de corda;
* una Sonatina escrita per a oboè;
* la Serenata, la qual és una variació sobre un tema de Schubert;
* dues simfonies per a orquestra de cambra;
* una Sonatina que recull temes de Schumann; i un conjunt de cançons basades en poemes de Rilke, Hölderlin, Goethe, i d'altres autors romàntics.

## Bibliografia

* Enciclopèdia Espasa Apèndix A-Z, pàg. 79 (ISBN 84-239-7591-6)
# Parteni (gramàtic)

Parteni, en llatí Parthenius, en grec antic Παρθένιος, fou un gramàtic grec, deixeble del gramàtic alexandrí Dionís, que va viure al segle i aC, segons l'enciclopèdia Suides. Ateneu de Naucratis el menciona i dona el títol d'una de les seves obres: Περὶ τω̂ν παρὰ τοι̂ς ̓Ιστορικοι̂ς Λέξεων ζητουμένων. També l'esmenta Eustaci d'Epifania.

## Referències

* ↑ 3.Parthenius a: William Smith (editor), A Dictionary of Greek and Roman Biography and Mythology. Vol. III. Boston: Little, Brown & Comp., 1867, p. 130
# Cesó Quinti Flaminí

Cesó Quinti Flaminí (llatí: Kaeso Quintius Flamininus) va ser un magistrat romà. Formava part de la gens Quíntia, i de la branca dels Flaminins, d'origen patrici. Pot ser el fill de Cesó Quinti Claudus.
Va ser duumvir l'any 216 aC, i va rebre l'ordre de la construcció del temple de la Concòrdia que havia estat ofert dos anys abans pel pretor Luci Manli Vulsó.

## Referències

* ↑ Titus Livi. Ab Urbe Condita XXII,33
# LazPaint

LazPaint és un programa de retoc fotogràfic per a imatges rasteritzades i vectorials, molt lleuger, d'aprenentatge senzill, de codi obert i multiplataforma. Escrit en Lazarus (Free Pascal), empra la llibreria BGRABitmap. El codi de LazPaint està sota la llicència GNU GPL v3.0.

## Característiques

Suporta la majoria de formats, destacant que pot renderitzar arxius 3D de format .obj, permeten el retoc de la imatge obtinguda. Admet el treball en capes tant per a imatges rasteritzades com per a imatges vectorials, suportant els formats .ora, el propi de Paint.Net o el format SVG. Podent treballar amb MyPaint, Krita, Gimp o Inkscape.
Disposa de diferents eines de selecció. Pot fer i desfer els últims 200 canvis. Disposa d'eines d'ajustament de color i filtres comuns al programari de retoc fotogràfic.
El botó dret i les dreceres de teclat afavoreixen el flux de treball. Permet treballar des de la línia d'ordres de manera bàsica alhora que permet l'ús de scripts amb Python. És multiplataforma, treballa en GNU/Linux, Windows i MacOS.

## Referències

* ↑ Alfaro, Yanin. «LazPaint, una efectiva alternativa a Photoshop gratuita». Paredro, 24-12-2014. [Consulta: 7 setembre 2020].
* ↑ «▷ Alternativas a PHOTOSHOP 【Lista Completa 2020】» (en castellà). PromocionMusical, 11-01-2020. [Consulta: 7 setembre 2020].
* ↑ «Lazpaint» (en anglès). Open Hub. [Consulta: 7 setembre 2020].
* 1 2 Das, Ankush. «LazPaint: A Free & Open Source Paint.NET Alternative - It's FOSS» (en anglès americà). [Consulta: 20 novembre 2020].
* ↑ Naranjo, David. «Después de 3 años llega la nueva versión de LazPaint 7.0.5» (en castellà). Ubunlog, 10-09-2019. [Consulta: 7 setembre 2020].
* 1 2 Install, Linux Post; Install, Linux Post. «LazPaint: Un editor de imágenes multiplataforma hecho en Lazarus». Desde Linux, 09-12-2022. [Consulta: 5 gener 2023].
* ↑ Aso, Ian. «LazPaint 7.2.2» (en castellà). Hider Hernandez, 12-09-2022. [Consulta: 12 gener 2023].
* ↑ «LazPaint» (en castellà). De novato a novato, 21-05-2021. Arxivat de l'original el 2021-05-21. [Consulta: 3 juny 2021].
* ↑ «LazPaint - Free Pascal wiki». [Consulta: 7 setembre 2020].
* ↑ «LazPaint: Un sencillo programa de dibujo y retoques gráficos». LabLinux, 16-11-2019. [Consulta: 7 setembre 2020]. «La descàrrega per a Linux està preparada per a Debian, es pot extreure el paquet DEB i moure els directoris BIN i SHARE al seu lloc corresponent.»

## Vegeu també

* GIMP
* Krita
* MyPaint
* Pinta

## Enllaços externs

* Lloc web de LazPaint (anglès)
* LazPaint a GitHub (anglès)
* Wiki de LazPaint dins la pàgina web de Free pascal (anglès)
* LazPaint a Open Hub (anglès)
# Veïnat d'en Joan Pere

El Veïnat d'en Joan Pere és un veïnat del terme comunal de Queixàs, a la comarca del Rosselló, de la Catalunya del Nord.
Està situat en el sector central de la meitat meridional del terme comunal al qual pertany, al sud-est del poble dispers de Queixàs i del Veïnat de l'Escola, on hi ha la Casa del Comú. La carretera D - 2 passa just a ponent d'aquest veïnat, a ran de les cases més occidentals del veïnat.

## Bibliografia

* Becat, Joan. «128 - Queixàs». A: Atles toponímic de Catalunya Nord. II. Montoriol-el Voló. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Becat, Joan; Ponsich, Pere; Gual, Raimon. «Queixàs». A: El Rosselló i la Fenolleda. Barcelona: Fundació Enciclopèdia Catalana, 1985 (Gran Geografia Comarcal de Catalunya, 14). ISBN 84-85194-59-4.

## Referències

* ↑ «El Veïnat d'en Joan Pere en els ortofotomapes de l'IGN». Arxivat de l'original el 2016-03-09. [Consulta: 9 març 2016].
# Estatut de Rhudlan

L'Estatut de Rhuddlan —en idioma gal·lès Statud Rhuddlan— també conegut com a Estatut de Gal·les o Statutum Walliae proporcionà la base constitucional per al govern del Principat de Gal·les del Nord des de 1284 fins a 1536. Aquest estatut va ser emès el 3 de març de 1284 i va ser promulgat el 19 de març al Castell Rhuddlan a Gal·les del Nord, Després de la derrota i mort de Llywelyn ap Gruffydd el 1282, el País de Gal·les va ser incorporat al Regne d'Anglaterra i el rei Eduard I d'Anglaterra, que havia conquerit Gal·les, va començar a pacificar el seu nou territori. Aquest estatut va dividir Gal·les en els comtats d'Anglesey, Merioneth i Caernarvon van ser creats a partir dels romanents del Regne de Llywelyn de Gwynedd. Es va introduir a gal·les el dret consuetudinari anglès. Aquest estatut va estar en vigor fins a les lleis d'Enric VIII d'Anglaterra el 1536.

## Referències

* ↑ Francis Jones. The Princes and Principality of Wales. University of Wales Press, 1969 [Consulta: 2 març 2011].
* ↑ G. W. S. Barrow. Feudal Britain: the completion of the medieval kingdoms, 1066-1314. E. Arnold, 1956 [Consulta: 2 març 2011].
# Olxukóvskaia

Olxukóvskaia (en rus: Ольшуковская) és un poble de l'óblast de Vólogda, a Rússia, que el 2002 tenia 39 habitants. Pertany al districte rural de Vójega.

## Referències

* ↑ Закон Вологодской области от 6 декабря 2004 г. N 1111-ОЗ «Об установлении границ Вожегодского муниципального района, границах и статусе муниципальных образований, входящих в его состав»
# Joan Fagés i Virgili

Joan Fagés i Virgili (Tarragona, 31 de juliol de 1862 — Madrid, 4 d'agost de 1911) fou un químic català, acadèmic de la Reial Acadèmia de Ciències Exactes, Físiques i Naturals.

## Biografia

Fill d'un metge, cursà el batxillerat a l'Institut de Tarragona, després es traslladà a Barcelona, on en 1882 es va llicenciar en farmàcia i ciències físicoquímiques a la Universitat de Barcelona. Després marxà a Madrid, on el 1883 es va doctorar en ciències físicoquímiques a la Universitat de Madrid i el 1887 en farmàcia. Durant un temps hi treballà com a professor ajudant, i hi fou deixeble de Magí Bonet i Bonfill i de José Rodríguez Carracido, alhora que influït pel mètode de treball de Wilhelm Ostwald.
El 1903 va obtenir la càtedra d'anàlisi química de la Facultat de Ciències de la Universitat de Madrid i fou nomenat vocal del Reial Consell de Sanitat. El 1910 fou membre corresponent de la Reial Acadèmia de Ciències i Arts de Barcelona. Vicepresident de la Secció de Ciències Físic-Químiques de l'Associació Espanyola per al Progrés de les Ciències i soci fundador i vicepresident de la Reial Societat Espanyola de Física i Química. El 1907 fou escollit acadèmic de la Reial Acadèmia de Ciències Exactes, Físiques i Naturals, en va prendre possessió el 1909 amb el discurs Los químicos de Vergara y sus obras, sobre els químics de la Reial Societat Bascongada d'Amics del País.

## Obres

* De la determinación cuantitativa del arsénico, pesando piroarseniato magnésico. Anales de la Sociedad Española de Física y Química, 2 (1904). 106-114.
* Acción de los sulfuros sobre los nitroprusiatos: causa de la coloración resultante y de sus variaciones. Madrid, La Gaceta, 1905.
* Los métodos indirectos de la química analítica (1910)

## Referències

* ↑ «Joan Fagés i Virgili». Gran Enciclopèdia Catalana. Barcelona: Grup Enciclopèdia Catalana.
* ↑ Joan Fages a mcnbiografias.com
* ↑ Web de la RACAB
* ↑ Biografia al web de la RAC
* ↑ Joan Fages a l'Enciclopedia Vasca Auñamendi
# Ruble letó

El ruble letó va ser el nom de la moneda oficial de Letònia entre el 22 de març de 1919 fins al 3 d'agost de 1922, i entre el 7 de maig de 1992 fins al 5 de març de 1993.
Sèrie del 1992 :
| Imatge | Imatge | Valor | Color principal |
| Anvers | Revers | Valor | Color principal |
| | | 1 Rublis | Groc |
| | | 2 Rubļi | Marró |
| | | 5 Rubļi | Blau |
| | | 10 Rubļu | Vermell |
| | | 20 Rubļu | Violeta |
| | | 50 Rubļu | Turquesa |
| | | 200 Rubļu | Verd |
| | | 500 Rubļu | Taronja |

## Enllaços externs

* The Latvian Ruble versus the Russian Ruble (anglès) Arxivat 2007-12-15 a Wayback Machine.
# Memòria anual

Una memòria anual és un informe amb les activitats dutes a terme per una organització durant un any complet. Sovint es fan servir per a donar informació als accionistes, col·laboradors, clients, membres o altres persones relacionades amb l'entitat, i recull tant la informació d'activitats com la informació financera. Es consideren literatura grisa. La majoria de jurisdiccions requereixen que les organitzacions (associacions, empreses, fundacions) preparin i publiquin informes anuals, i s'incorporin a l'arxiu o al registre de l'organització. Les empreses llistades en una borsa de valors sovint han de fer informes similars amb intervals més curts, trimestrals, per exemple.

## Continguts

Una memòria anual típica inclourà:
* Informació corporativa general
* Informe del director
* Informació sobre la governança
* Informació de la junta
* Informe d'Auditoria
* Declaració de presidents
* L'informe de l'auditor
* Continguts: informació no auditada
* Declaracions financeres, incloent
** El balanç de situació
** Declaració d'ingressos
** Estat de flux d'efectiu
* Estats financers
* Criteris comptables
* Altres característiques

## Història

Es considera que la memòria anual publicada per U.S. Steel el 1903 i certificada per Price, WaterHouse & Co és la primera memòria anual moderna.

## Vegeu també

* Literatura grisa

## Referències

* ↑ Annual Report and Accounts - Contents http://tutor2u.net/business/accounts/annual-report-and-accounts-contents.htm Arxivat 2020-08-11 a Wayback Machine.
* ↑ Wessel D. (2002).

## Enllaços externs

* How to Efficiently Read an Annual Report
* How to Read a 10-K Like Warren Buffet by CNBC
* List of Top Companies Annual Report from 2010 to 2014 Arxivat 2017-03-10 a Wayback Machine.
# Cisteller d'Ayacucho

El cisteller d'Ayacucho (Asthenes ayacuchensis) és una espècie d'ocell de la família dels furnàrids (Furnariidae).
Habita el sotabosc, arbusts, arbres i praderies humides dels Andes al nord de la regió d'Ayacucho, al Perú.

## Taxonomia

Ha estat considerat una subespècie del cisteller de Vilcabamba (A. vilcabambae) però avui són considerades espècies diferents.

## Referències

* ↑ «Cisteller d'Ayacucho». Cercaterm. TERMCAT, Centre de Terminologia. Rev. 29/04/2021(català)
* ↑ PA Hosner, L Cueto-Aparicio, G Ferro-Meza, D Miranda et MB Robbins. 2015. Vocal and molecular phylogenetic evidence for recognition of a thistletail species (Furnariidae: Asthenes) endemic to the elfin forests of Ayacucho, Peru. Wilson Journal of Ornithology 127: 724–765.
# Highland Heights (Ohio)

Highland Heights és una ciutat dels Estats Units a l'estat d'Ohio. Segons el cens del 2000 tenia 8.082 habitants.

## Demografia

Segons el cens del 2000, Highland Heights tenia 8.082 habitants, 2.779 habitatges, i 2.309 famílies. La densitat de població era de 608,3 habitants/km².
Dels 2.779 habitatges en un 36,6% hi vivien nens de menys de 18 anys, en un 74,5% hi vivien parelles casades, en un 6,6% dones solteres, i en un 16,9% no eren unitats familiars. En el 15,7% dels habitatges hi vivien persones soles el 9,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,89 i el nombre mitjà de persones que vivien en cada família era de 3,24.
Per edats la població es repartia de la següent manera: un 26,8% tenia menys de 18 anys, un 6,1% entre 18 i 24, un 22,3% entre 25 i 44, un 27,2% de 45 a 60 i un 17,6% 65 anys o més.
L'edat mediana era de 42 anys. Per cada 100 dones de 18 o més anys hi havia 92 homes.
La renda mediana per habitatge era de 69.750 $ i la renda mediana per família de 78.922 $. Els homes tenien una renda mediana de 56.250 $ mentre que les dones 33.277 $. La renda per capita de la població era de 31.184 $. Aproximadament el 3,1% de les famílies i el 4% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Highland Heights». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 9 agost 2010].
* ↑ «Geographic Comparison Table- Highland Heights». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Veïnat (teoria de grafs)

En teoria de grafs, el veïnat d'un vèrtex v en un graf G és el subgraf induït de G format per tots els vèrtexs adjacents de v (és a dir, vèrtexs connectats a v per una aresta) i per totes les arestes que connecten dos d'aquests vèrtexs. Per exemple, la imatge mostra un graf de 6 vèrtexs i 7 arestes. El vèrtex 5 és adjacent als vèrtexs 1, 2 i 4, però no és adjacent a 3 ni a 6. El veïnat del vèrtex 5 és el graf amb tres vèrtexs (1, 2 i 4) i una aresta que connecta els vèrtexs 1 i 2.
El veïnat es denota sovint com N$_G$(v), o simplement N(v) quan el graf no és ambigu. De vegades també s'utilitza aquesta notació per referir-se al conjunt de vèrtexs adjacents en lloc del corresponent subgraf induït. El veïnat descrit anteriorment no inclou el propi v, i és més específicament el veïnat obert' de v; també és possible definir un veïnat en el qual s'inclogui v, anomenat el veïnat tancat i denotat per N$_G$[v]. Quan es fa referència al veïnat sense cap qualificació, s'assumeix que es tracta d'un veïnat obert.
Els veïnats es poden utilitzar per representar grafs en algoritmes informàtics, a través de les representacions llista d'adjacència i matriu d'adjacència. Els veïnats també s'utilitzen en el coeficient d'agrupament d'un graf, que és una mesura de la densitat mitjana dels seus veïnats. A més, moltes classes importants de grafs es poden definir a través de les propietats dels seus veïnats, o per simetries que relacionen veïnats entre ells.
Un vèrtex aïllat no té vèrtexs adjacents. El grau d'un vèrtex és igual al nombre de vèrtexs adjacents. Un cas especial és un bucle que connecta un vèrtex amb si mateix; si existeix una aresta d'aquest tipus, llavors el vèrtex pertany al seu propi veïnat.

## Bibliografia

* Hartsfeld, Nora; Ringel, Gerhard «Clean triangulations». Combinatorica, 11, 2, 1991, p. 145–155. DOI: 10.1007/BF01206358..
* Hell, Pavol. Problems Combinatories et theorie des graphes. 260, 1978, p. 219–223. «Graphs with given neighborhoods I» .
* Larrión, F.; Neumann-Lara, V.; Pizaña, M. A. «Whitney triangulations, local girth and iterated clique graphs». Discrete Mathematics, 258, 2002, p. 123–135. DOI: 10.1016/S0012-365X(02)00266-2.
* Malnič, Aleksander; Mohar, Bojan «Generating locally cyclic triangulations of surfaces». Journal of Combinatorial Theory, Series B, 56, 2, 1992, p. 147–164. DOI: 10.1016/0095-8956(92)90015-P..
* Sedlacek, J. «On local properties of finite graphs». A: Graph Theory, Lagów. 1018. Springer-Verlag, 1983, p. 242–247. DOI 10.1007/BFb0071634. ISBN 978-3-540-12687-4. «On local properties of finite graphs»
* Seress, Ákos; Szabó, Tibor «Dense graphs with cycle neighborhoods». Journal of Combinatorial Theory, Series B, 63, 2, 1995, p. 281–293. DOI: 10.1006/jctb.1995.1020..
* Wigderson, Avi «Improving the performance guarantee for approximate graph coloring». Journal of the ACM, 30, 4, 1983, p. 729–735. DOI: 10.1145/2157.2158..
Viccionari
# Clytocerus huminensis

Clytocerus huminensis és una espècie d'insecte dípter pertanyent a la família dels psicòdids que es troba a Europa: Bòsnia i Hercegovina.

## Referències

* ↑ Eaton, 1904. Ent. mon. Mag., 40, 59. Vol. 1, pàg. 773. «Enllaç».
* ↑ uBio (anglès)
* ↑ Krek S., 1987: Dvije nove Clytocerus – vrste iz Jugoslavije (Psychodidae, Psychodinae). (Two new species of the Clytocerus from Yugoslavia (Psychodidae, Psychodinae). Glasnik Zemaljskog Muzeja Bosne i Hercegovine u Sarajevu, Prirodne Nauke, Nova Serija 25-26 (1986-1987): 195-200 (en serbocroat, resum en anglès).
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-03 a Wayback Machine. (anglès)

## Enllaços externs

* ION (anglès)
# Olxàniki

Olxàniki (en rus: Ольшаники) és un poble (possiólok) de l'óblast de Leningrad, a Rússia, que el 2017 tenia 329 habitants, pertany al districte de Víborgski. Fins al 1948 la vila es deia Akhiarvi.

## Referències

* ↑ Административно-территориальное деление Ленинградской области. — Лениздат, 1990, ISBN 5-289-00612-5, стр. 58
* ↑ «Поселок Горки Выборгского района Ленинградской области» (en rus). [Consulta: 9 gener 2021].
# Jerónimo de Abarrátegui y Figueroa

Jerónimo de Abarrátegui y Figueroa (Madrid, 15 de juny de 1653-Còria, 1 de maig de 1719) fou un religiós teatí castellà.
Fill d'Antonio Abarrátegui y Figueroa, cavaller de l'Orde de Sant Jaume i Gentilhome del rei, i d'Antonia de Espinosa. Orfe des de la seva infància, es crià amb la seva àvia materna. Amb vint anys, el desembre de 1673, prengué els hàbits de l'Orde de Clergues Regulars al convent de San Cayetano, de Madrid. Passà un noviciat exemplar i finalment professà el 3 de març de 1675. Anà a estudiar Teologia a Salamanca, on fou ordenat sacerdot i nomenat Mestre de Novicis. Tornà a Madrid, però com els superiors de l'orde desitjaven tenir casa i col·legi a Salamanca per a l'estudi de la teologia, ell fou nomenant, juntament amb Antonino Ventimiglia, directors i mestres de la nova escola, on hi arribà el 6 de desembre de 1683 i es dedicà a l'ensenyament de la teologia, sent un model de moltes virtuts. A instància de la família Gamarra i sota obediència del Superior de la seva Orde, es dirigí al convent de San Pedro de Alcántara del Palancar, a la diòcesi de Còria. Hi va arribar el 18 d'abril de 1719, i durant aquests dies visità diversos indrets, com la catedral de Còria el 28 d'abril. A la nit li va donar un atac vascular cerebral que va durar fins a l'1 de maig, quan finalment morí. Durant aquests dies, quan el despullaren, el trobaren ple de cicatrius, nafres i blaus que es causava el mateix Abárretegui a través de penitències. Fou enterrat a la catedral de Còria, amb la presència de diversos prelats locals.
Posteriorment, l'escriptor Diego de Torres y Villarroel va dedicar-li una extensa biografia, que fou publicada el 1749.

## Referències

* 1 2 3 Ballesteros Robles, Luis. Diccionario biográfico matritense (en castellà). Madrid: Ajuntament de Madrid, 1912, p. 1.
* 1 2 Álvarez y Baena, José Antonio. Hijos de Madrid, ilustres en santidad, dignidades, armas, ciencias y artes (en castellà). Tom II. Madrid: Oficina de D. Benito Cano, 1790, p. 341-342.